Un den gwirion zo bet anezhañ, neo ket ur sant ijinet. Ganet oa bet ba maner Kermarzhin, nepell deus Landreger, e mil daou chant tri hag hanterkant (1253). Helori oa e anv familh. E dud oa deus noblañs vihan ar vro.  Goude bezañ bet un tamm deskamant gant ur mignon de dud e oa bet kaset da Bariz evit studiañ, hag eñ pevarzek vloaz. Tapet gantañ e VESTRONIEZH, goude chwech vloaz, oa krog gant studioù war AR GWIR hag an TEOLOGIEZH e Pariz hag Orléans. E-kerzh e studioù noa klevet kaoz deus an Urzhioù kestourien (Ordres mendiants), evel ar Frañsiskaned, hag o soñjoù oa krog da dreiñ en e benn. Met dizale e oa bet galvet gant ARCHDIAGON Roazhon da vezañ barner Iliz. Pevar bloaz war-lerch, e mil daou chant pevar ha  pevar-ugent (1284) e oa bet anvet dar memes karg en eskopti Landreger. Nepell goude oa bet kaset da veleg ivez, ba parrez Tredrez da gentañ ha goude ba parrez Louaneg.